Edukologjia

**Edukologjia** nënkupton sistemin e përgjithshëm të njohurive rreth procesit edukativ e arsimor apo siq quhet ndryshe shkenca e përgjithshme mbi edukatën. Termi *"edukologji"* fillimisht ka lindur në Shtetet e Bashkuara të Amerikës dhe i pari i cili e ka përdorur nocionin në fjalë konsiderohet profesori amerikan i Universitetit Shtetëror të Ohajos, Lowry W. Harding në veprat, *"Anthology in Educology"* publikuar në vitin 1951, si dhe në, *"Essays in Educology"* publikuar në vitin 1956.

## Argumentet 
Në kuadër të përdorimit të përbashkët të gjuhës angleze dhe gjithashtu brenda përdorimeve të veçanta (dmth. përdorimet teknike) të asaj gjuhe, disa terme përdoren për të emëruar fondin e njohurive të përgjithshme të evidencuara në lidhje me edukimin (edukatën) dhe arsimin. Të përfshira në këto terma janë pedagogjia, andragogjia,  etologjia,  arsimi (edukimi), *studimet arsimore,* arsimi profesional dhe psikopedagogjia.  Megjithatë, edukologët dhe pedagogët argumentojnë se një term i vetëm mjafton për të emërtuar fondin e përgjithshëm të njohurive për edukimin dhe arsimin edhe më mirë se emrat e lartëprmendur: **edukologjia**.    Edukologët dhe pedagogët pohojnë se termi *"edukologji"* është shumë më i përshtatshëm për tre arsye bindëse:
#Ai nuk përcakton asgjë më pak se sa fondi i përgjithshëm i njohurive rreth edukimit.
#Ai nuk përcakton asgjë më shumë se sa fondi i përgjithshëm i njohurive rreth edukimit.
#Ai parandalon konfliktin konceptual mes nocioneve:
(a) procesi edukativ e arsimor me
(b) njohurit e regjistruara dhe të propozuara për këtë proces.

Edukologët argumentojnë se koncepti i ri "*edukologjia"* nënkupton përfshirjen e gjithë fondit të njohurive të regjistruara për të gjithë procesin e edukimit dhe arsimimit, që nga lindja deri në pleqëri. Ky emërtim nuk kufizohet vetëm në njohjen e arsimimit të fëmijëve (pedagogjia)  ose atij të të rriturve (andragogjia). 

Duhet theksuar se deri më tani nuk dihet të ketë njohuri e njohje tjetër shkencore rreth proceseve të ndryshme nga arsimi dhe edukimi, siç janë njohuritë rreth zhvillimit të karakterit (etologjia)  ose një kombinim i njohurive pedagogjike dhe psikologjike në lidhje me praktikën e mësimdhënies (psikopedagogjia). Emri "*edukologji"* eliminon dykuptimsinë që krijohet duke emërtuar procesin e studimit të organizuar me termin edukim dhe emërtimin e fondit të njohurive të regjistruara rreth atij procesi po me të njëjtin emërtim, edukim. 

Edukologët theksojnë fuqinë e termit "*edukologji"* për të hequr dykuptimësinë nëpërmjet teknikave të tilla si zëvendësimi i fjalëve në fjali. Për shembull, praktika e kapitalizimit të termit të arsimit dhe shtimi i termit profesional në termin e edukimit janë përpjekje për të hequr dykuptimësinë. Edukologët argumentojnë se përdorimi i këtyre dy termave (edukimi dhe arsimi profesional) nuk janë aq të fuqishme sa duhet për të eliminuar dykuptimësinë e deritashme, aq sa është përdorimi i termit "*edukologji*".

## Shih edhe
* Arsimi
* Pedagogjia
* Andragogjia
* Mësimdhënia

## Referime
## Lidhje të jashtme 
* Lowry Waring Harding:Essays in educology, W. C. Brown Co., 1956, 186 pages, .
* Lowry Waring Harding, James Thurber, Hugo Muench:Essays in Educology: Being the First Report from the Archives of the Association for Preservation of Humor in Educological Workers, Literary Licensing, LLC, 2013, ISBN 1-258-69642-8, ISBN 978-1-258-69642-9